Գլենդելի Հայ Դատի յանձնախումբը, սոյն նամակի հրապարակման առաջին վայրկեանից սկսեց հարցի հետապնդումը: Հայ Դատի յանձնախմբի, յատկապէս նրան կից աշխատող Կրթական յանձնաժողովի անդամները անմիջապէս կապ հաստատեցին նշեալ դպրոցի Հայկական աշակերտական ակումբի վարչութեան, անդամների եւ աշակերտների հետ՝ պարզելու համար դէպքի մանրամասնութիւնները: Հայ Դատի յանձնախումբը միաժամանակ կապուեց կրթաշրջանի Կրթական խորհրդի ատենապետուհու, Կրթական խորհրդի մի շարք անդամների հետ, պահանջեց հարցի հետաքննութիւնը: Կրթական խորհրդի անդամներն արդէն իսկ սկսել էին իրենց հետազօտութիւնները եւ անմիջական տեղեկատուութիւն կատարեցին կիրառուած քայլերի մասին: